મહેસાણા નગરપાલિકામાં પ્રમુખપદનો હોદ્દો અનુસૂચિત જાતિનાં કોર્પોરેટર માટે અનામત જાહેર કરાયો છે.અનુસૂચિત જાતિનાં પાંચ કોર્પોરેટરો પ્રમુખપદ માટે દાવેદાર થયા છે.જ્યારે ઉપપ્રમુખપદ માટે આઠ જેટલાં દાવેદારો થયા હોવાનું સૂત્રો પાસેથી જાણવા મળ્યું છે.ઉપપ્રમુખપદ મેળવવા માટે પાટીદાર અને ક્ષત્રિય કોર્પોરેટરો વચ્ચે હરીફાઈ થતાં અત્યારથી જ લોબીંગ શરૂ થઈ ગયું છે.ઉપપ્રમુખપદનું કોકડું નહી ઉકેલાય તો તેની અસર પ્રમુખપદ પર થવાની પૂરેપૂરી શક્યતા છે.તેથી પાલીકામાં કોંગ્રેસે સત્તા જાળવી રાખવા માટે પહેલાં ઉપપ્રમુખપદનું કોકડું ઉકેલવું પડશે.